جست,,,
 واھگ بلوچ: واجہ! سیدءِ اے گالانی بزانت چے اِنت ؟
گال نام منی نام تئی نام هداءِ
 بے گال ءَ من ءُ تو ءُ هُداوند مُجان گار
 سید ھاشمی
پَسو…
 اَلی جُمّا زامرانی: اے گالانی پژدر ,,,بزانت”
 ھُدا وند,,, اللہ تعالی
 گال.,,بزانت لبز. الفاظ, گپ ءُ ھبر
 مُج.. دنز ءُ ژیمب، تَھاری
 واجہ سَید ءِ گوَش اِیت کہ وھدیکہ من ءَ ءُ ترا لَبز مَہ بیت زُبانِ نَہ بیت زُبان چَہ لبز ءُ گالاں جوڑ بیت ءُ اِنسان گوں یک ءُ دومیءَ ھَبر ءُ ھال کَنت ءُ وتی پَجّار ءُ مارشت ءُ ھیال ءُ لیکہ ءُ وتی درد ءُ وشیانی یکے گوں دومیگ ءَ درشانِ کَنت ءُ بَد ءَ نیک ءُ شَرّ ءُ گَندَگ ءَ گیش ءُ گیوارِ کَنت اَگاں اِے زُبان ءِ گپ ءُ ھَبر ءُ لبز گال مَہ بَنت اَلم ءَ اِنسان دَنز ءُ ژیِمب ءُ تھاروکیانی توک ءَ گارءُ بیگواہ اَت ءُ پاکیں ھاوندےءِ زانت نہ کُتگ اَت. ھَمے سَسّا ءُ شَھدیں زُبان ءِ گال ءُ گُپتارانی سَٹّ اَنت کہ اِنسان وت ءَ چہ دنز ءُ مُجانی تَھاروکی ءَ رَکّین اِیت . چہ ھمے گال ءَ پاکیں ھاوند ءِ 99 نام جوڈ بوتگ، سَرجمیں زُمین ءُ آزمانانی ءُ کوہ ءُ آپ ءُ دْرچک ءُ دار ءُ سُرِند ءُ پُرِند نام بندَگ بوتگ اَنت . مستریں چیز کہ پاکیں ھاوند ءَ انسانءَ داتگ آ زبانءُ زبانءِ گال ءُ گالوار ءُ توار ءُ گپ ءُ ھبر اَنتءُ منی نام ءُ تئی نام ءُ پاکیں ھاوندءِ نام چہ ھمے گالاں اَڈ بوتگ اَنت.//////
اَلی جُمّا زامُرانی.